GiliGold/VAD_KnessetCorpus huggingface dataset:
<ירון סולומון: אני חושב שגם בעניין הזה, צריך לפתוח את התיקים מחדש, וצריך לשלם בדיוק לפי מה שמגיע להם במסלול הירוק.
אבשלום וילן: בקצרה ממש.
אבשלום וילן: לפני שבועיים נחתם הסכם בין האוצר לארגון מגדלי פירות על נזקים מלפני 22 שנה, האוצר שילם עשרות מיליוני שקלים.
<אמיר דהאן: לא קשור אלינו, זה קשור לנזקים שהיו לכם מול משרד החקלאות נזקים אחרים.
אבשלום וילן: הכול נגמר באוצר.
זבולון כלפה: תהיה התייחסות, אל תדאגו.
אבשלום וילן: נקודה שנייה, בתחילת שנות ה-90', היה מבצע גדול בלבנון, דומני ב-93', רק לפני שנה – נעשה חשבון, 19 שנה גמרו את הסיפור הזה.
אבשלום וילן: אדוני, אם אין פה שיטה, מי מרוויח מזה?
אבשלום וילן: בסוף הם משלמים, אחרי 20 שנה, חלק מהחקלאים הולכים לעולמם.
אבשלום וילן: ..
זבולון כלפה: היהודים המציאו את הבדיחה, או הפריץ ימות, או הכלב ימות, או משהו יקרה בדרך, נראה לי שמישהו אימץ את זה.
אבשלום וילן: במדינה שלנו, יש להתחיל לעבוד בהיגיון, פשוט הדעת אינה תופסת את זה.
אבשלום וילן: אתן לך דוגמה, הסתדרות חקלאי ישראל חתמה על הסכמים עם המדינה על עובדים זרים.
אבשלום וילן: אתה יודע שבשנה, שנתיים האחרונות, בוא נראה חקלאים שלא קיבלו עובדים, הגישו תביעות.
אבשלום וילן: תקשיב טוב, אדוני היושב ראש, הפרקליטות של מדינת ישראל תבעה את התאחדות חקלאי ישראל שהיא חותמת על ההסכם.
אבשלום וילן: אבל כל חקלאי שנפגע, חוק כבוד האדם וחירותו, חוק חופש העיסוק, מאפשר למי שחושב שהוא נפגע, שהמדינה לא עמדה בהסכם איתו, לתבוע נזקים, תבעה את התאחדות ישראל ב-54 בתי משפט, על עצם העובדה שחקלאים מעזים לתבוע אותה, אצל פוטין לא ראיתי דברים כאלה – זה לפרוטוקול שיידעו.
אבשלום וילן: אני פניתי לוינשטיין, היועץ המשפטי לממשלה, שהוא אחראי על הפרקליטות, אמרתי לו נעשה פה מעשה בל ייעשה ברמה הציבורית.
אבשלום וילן: אני גוף ציבורי, אני מייצג את ציבור החקלאים, אין לי שום רכוש, אבל אפשר לשרשר את זה עליהם, כי הם משלמי המסים שלי, זה דבר שבתולדות מדינת ישראל לא קרה, שבוע אחר שבוע ביקשנו תעשה עם זה משהו, זה לא הגיוני, זה תקדים.
אבשלום וילן: לא ראיתי שפעם אחת תבעו את עיני שחתם הסכם בשם העובדים, או את ברוש בתעשיינים, זאת חוצפה רק נגד חקלאים, אז פעם אחד זה עמוד ענן, פעם אחת בשני הסכמים שאחרי 20, 22 שנה חותמים, ופעם שלישית תובעים את הארגון היציג בגין העובדה שהוא חתם על ההסכם, שהמדינה תחתום עם 15 אלף חקלאים, ואז נראה מה יצא.
אבשלום וילן: אדוני היושב ראש, כנסת ישראל יש הפרדת רשויות, אבל לדברים האלה מפקחת על הרשות המבצעת, אי אפשר עם 20 שנה, גם לרשות המחוקקת מותר להגיד שבמדינת חוק יש דברים שאינם נעשים, גם אם אתה פרקליט מדינת ישראל המסיים.
זבולון כלפה: לצורך זה אנחנו פה.
זבולון כלפה: נשמע את החקלאים.
<מאור מויאל: ברשותכם, אני רוצה לאזן את התמונה.
<מאור מויאל: המשרד שלנו טיפל במאות תביעות מול מס רכוש, והוא טיפל בשנים האחרונות באלפי תביעות מול מס רכוש.
<מאור מויאל: באופן כללי, אני רוצה לומר, ברוב התביעות בכל המסלולים, לאו דווקא בחקלאות, טופלו בצורה מהירה ועניינית.
<מאור מויאל: כל מה שהיה תחת מנהל המוקד – יושב פה, ומקצת שבחו בפניו – משה רוש, מה שהיה בסמכותו דפק, עמידה בלוח זמנים.
<מאור מויאל: היו ויכוחים, ויכוחים תמיד יש בין פקיד למייצג, ובין פקיד למי שניזוק, אבל בסופו של דבר, העסק עבד, בוצע ונגמר הסיפור.
<מאור מויאל: אנחנו נתקלים בבעיה שהיא אחרת לגמרי.
<מאור מויאל: בעצם ההבנה מה זה מסלול ירוק, מס רכוש מפרש שמסלול ירוק זה מסלול שנתון למשא ומתן, זאת אומרת נתון להוכחת נזק.
זבולון כלפה: שמעת את מה שאמר פה אלי, בהצגה שהייתה במועצה אזורית אשכול.
<מאור מויאל: יפה.
<מאור מויאל: זה דבר שצריכה להבהיר הרשות המחוקקת, ופה אתה מייצג אותה.
<מאור מויאל: צריכים להבהיר להם חד משמעית, שמסלול ירוק כזה ראה וקדש.
<מאור מויאל: נקבע שזה המסלול, הפיצוי פר דונם, זה החישוב 500 שקל לדונם עגבנייה כפול 10 דונם, זה מה שצריך לשלם, אין שיקול דעת, 80% כמו שיש לנו פה.
זבולון כלפה: יהיה זמן התייחסות.
<מאור מויאל: זה לו"ז העניין.
<מאור מויאל: הדבר השני, אולי אני אעביר את השרביט לשלמה אצלנו במשרד, כי הוא בעצם מטפל בנושא, זה לוחות הזמנים שנקבעו בתקנות.
<מאור מויאל: לוחות הזמנים אינם המלצה, וזה חשוב שייאמר מהוועדה, שלוחות הזמנים אינם המלצה.
<מאור מויאל: לא יכול מאן דהוא להחליט שהוא בסדר, הוא ישלם בסוף פיצויים בדמות ריבית והצמדה, אבל הוא יכול למשוך את זה מעבר לזה, מה שנקבע זה כזה ראה וקדש.
<שלמה שרף: אני שמאי חקלאי וכלכלן, אני מלווה את החקלאים כמו שמאור אומר כבר המון שנים במשרד מויאל.
<שלמה שרף: הנושא של המסלול הירוק מהווה את הקושי העיקרי בטיפול בתביעות, אני מדבר על חקלאות.
<שלמה שרף: המסלול הזה נוסד במלחמת לבנון השנייה, מי שלא זוכר, בצפון, שם היה מסלול הירוק, הוא עשה אבחנה בין אזורי הספר השונים, לאזור הגדר ולאזור יישובי הגבלה שהיו מרוחקים מאה קילומטר מקו הגבול של לבנון.
<שלמה שרף: אני שומע 07, ואני יודע ששם פיצו עד 100 קילומטר, אבל אני לא אכנס לזה עכשיו.
<שלמה שרף: המסלול הירוק בעצם מצריך הוכחה של הנכס שכתוב בטבלה, כמה דונם, כמה שתילים, באיזה תאריך, ואז הפיצוי צריך להיות מחושב, יש לפעמים גם בנושא הזה מספיק ויכוחים ודיונים.
<שלמה שרף: אבל ברגע שזה כתוב, זה כתוב.
<שלמה שרף: הוויכוח שלהם בדיונים, או מה שעולה בדיונים, שהם לצורך בקרה מסתכלים על נתונים נוספים, זאת זכותם.
<שלמה שרף: אני מסכים שאם במשק יש מחזור של חצי מליון בשנה, והוא תובע מליון שקל, זה לא סביר, אבל זה לצורך בקרה, לא לצורך חישוב, כי הנזק מגלם בתוכו, כמו שאמר יואב, אני נכנס לחידוד מקצועי, הוא אמר זה מגלם 70% ועוד 20% עתידי, אבל הם מסתכלים על הניירות מה היה המחזור בנובמבר.
<שלמה שרף: הם עוברים לכלים שבתקנות הם נחותים.
<שלמה שרף: הרי התקנה של המסלול הירוק יצאה בגלל שהגיעו למסקנה שמסלול מחזורים לא מתאים, אז למה אתם בודקים את המסלול עם הדונמים בעזרת המחזורים, שנמצא שזה כלי נחות?
<שלמה שרף: זה עיקר הבעיה.
<שלמה שרף: הבעיה השנייה זה ההתמשכות, ואני מסכים עם ירון שאומר מכאב ליבו, מושכים ומוכים, ואז בסוף החקלאים נכנעים, ובניגוד להמלצות שלנו הם מסכימים לפשרות.
<שלמה שרף: אני המלצתי לא להתפשר, אבל הם פשוט חנוקים, כשבוכה לי החקלאי שאין לו ממה לשלם, אני אומר לו אז אנחנו נסגור ונתפשר, ותסתכל קדימה, לא נסתכל יותר אחורה, זה מה שאני יכול כמייצג לעשות.
<שלמה שרף: לכן אני חושב שהנושא של המקדמות שלא שולם, ועוכב, וניתנה שם פרשנות משפטית שהריבית מכסה את הצורך החוקי של המסלול הירוק, פרשנות שלא הצליחו להתגבר עליה.
<שלמה שרף: לכן אני חושב שיש לצאת מפה בהנחיה מיידית לשלם מקדמות למי שלא שולם עד היום בתביעות.
<שלמה שרף: יש לנו פה רשימה של קיבוצים, אני מדבר אתכם – אלומים, ניר עוז, בארי, ניר עם, כל הקיבוצים שיושבים על הגדר.
<שלמה שרף: אני מחזיק פה שורה של תביעות, נכון מסלול אדום, אז מה?
<שלמה שרף: אז מה, אם הם חטפו פגיעה ישירה בקו נועה, אז הם יכולים לדחות אותם שנה כמסלול אדום?
<שלמה שרף: זה חמור בעיני.
<שלמה שרף: פה צריך לשלם מקדמות באופן מקדמי, אני מציע שתינתן מקדמה מיידית.
<שלמה שרף: שנית, כל מי שהיה במסלול הירוק, תצא מפה החלטה להשלים לפי התקנות שהיו, כולל ריבית והצמדה על הסכומים מלכתחילה, כי גם בזה עשו איפה ואיפה.
<שלמה שרף: חלק קיבלו את הריבית וחלק לא.
<שלמה שרף: זה גם היה נתון, עד שעלינו על הנקודה, התחלנו לרשום במכתבים כולל שיערוך כחוק - הצטרכנו כל הזמן להיות ערניים.
<אמנון חניה: אני רוצה להודות לך יושב ראש הוועדה, שזימנת ועדה בעקבות דרישות חוזרות ונשנות, אז יישר כוח.
<אמנון חניה: אני אמנון חניה, אני מנהל של חברת יהל.
<אמנון חניה: חבר יהל הגישה בעמוד ענן, בעופרת יצוקה אלפי תביעות.
<אמנון חניה: לאחרונה כ-300 חקלאים מטופלים על ידינו במסגרת עמוד ענן.
<אמנון חניה: כל נושא התקנות, כל נושא הוראות השעה, כל נושא הביצוע, יש המון תקלות, וזה עובדות, ואין מה לעשות.
<אמנון חניה: פניתי גם לאמיר דהאן, ממס רכוש, והוא הצדיק אותי בהרבה דברים, גם ליועץ המשפטי.
<אמנון חניה: אז יש תקנות, יש הוראות ויש תקלות, צריך לחיות עם זה.
<אמנון חניה: אנחנו ניסינו כל הזמן להגיע לכל מיני פתרונות של דרך המלך, מה שנקרא, שהמנהל יקבל החלטות ויקדם דברים.
<אמנון חניה: הנושא של המסלול הירוק, אגיד בשני מלים, בצורה הגונה ואמיתית.
<אמנון חניה: במשך כל התקופה, עשיתי מאמצים מרובים לנסות להגיע למסקנות כדי לגמור את התיקים.
<אמנון חניה: החקלאים במצוקה קשה, שנת 2013, מי שלא יודע, יש חקלאים בסף פשיטת רגל, יש שפשטו רגל, ולצערי, יש גם חקלאי שהתאבד.
<אמנון חניה: נושא המסלול הירוק, הפך להיות שחור זה נכון, למרות שאצלי כמעט כל הירוקים הסתיימו לאחרונה.
<אמנון חניה: נאלצנו בצורה אמיתית, נחתמו הסכמים – נחתמו.
<אמנון חניה: אני מקבל תלונות אחרי החתימה מהחקלאים, אני מסביר להם, יש התנהלות בייצוג, ברגע שיש הסכם, לא חוזרים אחורה.
<אמנון חניה: כמו שאמר שלמה שרף, יש כאן איפה ואיפה, יש חקלאים שאכן קיבלו ירוק מלא, ויש חקלאי קיבלו בהפחתות.
<אמנון חניה: כל הסיבה של הפחתות נבעה משני סיבות.
<אמנון חניה: באו מנהלי מס רכוש, בלי שמות, והחליטו שהם לוקחים את הירוק, והם מפרקים אותו להוכחת נזק.
<אמנון חניה: שאלתי ואמרתי, מסלול ירוק נועד למסלול מהיר, מסלול של טבלת אקסל, שותלים נתונים ואז תוצאה, כמובן בדיקה לאימות הדברים.
<אמנון חניה: אומר לי אחד המנהלים הבכירים, אדוני, לא, התקנה הראשית במס רכוש אומרת שנזק צריך להוכיח, לכן אני מבקש פה הוכחות.
<אמנון חניה: בעצם מה עשינו?
<אמנון חניה: עשינו את הירוק ללא ירוק, לשחור.
<אמנון חניה: פעם אחת זה במחזורים, פעם שנייה במחלוקת בסיסית בהבנה, האם הטבלה כשקיבלו אותה וכיוונו אותה חכמים מאתנו, והכינו טבלה שמחולקת לגידולים בפעילות, ולגידולים בקטיף, יושב מנהל בכיר שאומר לי לא, מה שהתכוונו בפרחים, שאלתי מדריך, זה 15% מהפיצוי.
<אמנון חניה: עשו כאן תספורת, התספורת בצורה לא הוגנת, למרות שנחתנו הסכמים.
<אמנון חניה: חברים, אומר לכם, אין לי שום דבר נגד אף אחד, אבל זה פשוט לא נכון.
<אמנון חניה: התוצאות של התחשיב הם באו אחרי הכול, כי דונם פרחים עולה 50 אלף שקל, ואם הדונם הזה לא נקטף, אז הנזק הוא 50.
<אמנון חניה: המסלול הירוק קבע 5,000 שקל בדונם, זה בתחשיב, זאת אומרת, חישבו כבר את הכול.
<אמנון חניה: אני לא ארחיב בנושא הירוק, רק בקשה אחת, אם יוחלט כאן בכל וריאציה שהולכים לתקן את הנושא של הירוק, וחוזרים לטבלת אקסל גזור הדבק, כמות דונמים כפול פיצוי, למרות ההסכמים אני מבקש, זה בקשה, שיתוקנו כל התיקים שגם הגיעו להסדר, זה בנושא הירוק.
<אמנון חניה: הנושא השני זה התיקים האדומים.
<אמנון חניה: התיקים האדומים בעצם בתקנה נקבע שיהיה פיצוי ויש תהליך ויש לוחות זמנים.
<אמנון חניה: כתוב במפורש – "רשאי המבקש מקדמה של עד 50% מסכום התביעה", כתוב פשוט.
<אמנון חניה: באים לבקש מקדמה, אני אומר את האמת, עשרות פעמים בפקסים, במיילים, הייתה התהוות של פקיד שומה, מנהל מס רכוש, המנהל המשפטי, היינו בישיבה.
<אמנון חניה: סיכמנו באוגוסט שכל התיקים יקבלו מקדמה תוך 10 ימים.
<אמנון חניה: עבר אוגוסט, עבר ספטמבר, עבר אוקטובר, ניסיתי, הסכמתי.
<אמנון חניה: עוד שבוע, ועוד שבוע, היה קשה מאוד למישהו ללכת ולשלם, הוא הבין את הערך המוסף של המקדמות שבעצם הוא כבר יהיה אנוס בשלב הבא של ההסכם, למרות שהתקנה אומרת, "המקדמות יהוו מקדמות בלבד".
<אמנון חניה: היה והסתבר שלא מגיע, יחזרו הכספים, לצערי, זה לא בוצע.
<אמנון חניה: בשלבים סופיים לאחרונה כל מיני כאלה מקדמות.
<אמנון חניה: בתיקים האדומים, אם אני קורא נכון את התקנה, 50% מהתביעה, בן אדם תבע 8 מליון מקבל חצי, אך לא יותר ממליון.
<אמנון חניה: אתם יודעים כמה קיבלתי מקדמה?
<אמנון חניה: - 4,000 על תיק של 290 אלף שקל זה בושה.
<אמנון חניה: על תיק של 2.5 מליון, 100 אלף שקל, זה בושה.
<אמנון חניה: ריבונו של עולם, אתם רשות המסים, כל הכוח בידיים שלכם לדרוש את הכסף חזרה, אני נגד לקבל 50% בלי לבדוק, יש הגיון.
<אמנון חניה: מעולם לא ביקשתי את החוק, אבל בואו, מבקש קיבוץ אור הנר מקדמה על נזק של מעל מליון וחצי, תן לו 300 אלף, - 100 אלף.
<אמנון חניה: נזק של מגדל פרחים שבעמוד ענן, עופרת יצוקה לא קיבל כסף בגלל שהתקנה, משרד החקלאות, משרד האוצר, בטבלה איפשהו מישהו אולי שגה, הבן אדם היה בקטיף, יש לו הוכחות שבקטיף, דחו אותו, יהודי מסכן מעין הבשור, בקושי יודע לדבר.
<אמנון חניה: אני בא ואומר לו, בוא נפצה אותו, נקדם – 4,000 שקל מקדמה.
<אמנון חניה: התיקים האדומים חייב להיות לוח זמנים מסודר.
<אמנון חניה: הנושא העיקרי, אתם יודעים שחקלאים מ-7 – 40 קילומטר אין להם פיצוי בחוק.
<אמנון חניה: המחוקק לא נתן להם פתרון, המסלולים שנתנו לנו, הם מסלולים לא רלבנטיים, אנשי מס רכוש מודים בזה, שאין אפשרות לפצות את החקלאים מ-7-40.
<אמנון חניה: נמצאים פה חקלאים, יבולי שלמה, חקלאים שמגדלים באלפי דונמים, נמצא פה עוד יהודי שגם כן מגדל, ועוד חקלאים שאמורים להגיע, אין פתרון לחקלאים 7-40, ניסינו להגיע להסכמה, לא הלך, התיקים נדחו.
<אמנון חניה: זה אומר 110 חקלאים לא מקבלים שקל, המסלולים שהציעו בחוק, בתקנה, הם לא עומדים, לא מסלול עובדים כי התאילנדים אין להם ילדים בבתי ספר, לא מסלול הוצאות שהמסלול הזה נכשל בכל המוסדות, ומסלול מחזורים חוזרים חלילה, מי שהמחזור שלו לא זכאי, מתחיל לנבור מאיפה זה נבע.
<אמנון חניה: חייבים לתת פתרון לחקלאים האלה, כאן ועכשיו, כי אם הכנסת לא תתערב, לא יהיה לנו פיצוי.
<אמנון חניה: מלה אחרונה.
<אמנון חניה: לא יכול שרופא שיניים בגדרה קומה 14 שמע מלחמה, הניע את האוטו, טס לתורכיה שבועיים, חזר קיבל 50 אלף שקל, חקלאי כזה שמגדל בעשרות מליונים, משלם מסים, מס אחיד, משכנתא, מס עובדים, פיצויים הוא לא מקבל, אין לו מיגון, הוא לא ערוך ויש לו נזקים.
<עופר ליברמן: אני מקיבוץ ניר עם, אני מנהל את ענף החקלאות.
<עופר ליברמן: אני מכיר את האנשים שיושבים מולנו שנים רבות, ואני רוצה להתחיל בזה שבכל ההיסטוריה שלנו, בכל הנושא של נזקים ישירים, באמת קיבלנו פיצוי בזמן, ובאמת הנושא טופל ברמה הכי טובה.
<עופר ליברמן: העסק מתחיל להסתבך כאשר אנחנו מגיעים לימי מלחמה, כמו שהיה לנו בעמוד ענן.
<עופר ליברמן: עיקר הנזק שלנו במסלול האדום, אנחנו מגדלי חיטה גדולים.
<עופר ליברמן: כל קיבוצי הנגב מגדלים אלפי ועשרות אלפי דונמים של חיטה.
זבולון כלפה: גם מושבים מגדלים.
<עופר ליברמן: גם מושבים.
זבולון כלפה: אתה יודע, אני חצוי, אני בא משני המשרדים.
<עופר ליברמן: אני יודע.
זבולון כלפה: זה גילוי נאות, סליחה.
זבולון כלפה: זה עובדה, נבדק פה כבר בכנסת, אין לי ניגוד עניינים בעניין.
זבולון כלפה: לא, כי מישהו כבר העלה את זה באחת הוועדות שהיינו, היועץ המשפטי של הכנסת בדק את העניין, ואמר שמבחינתי זה בסדר.
<עופר ליברמן: אחת הבעיות היא שבחיטה אין בכלל מסלול ירוק.
<עופר ליברמן: כל הנושא של חיטה אמור להיות רק במסלול אדום.
<עופר ליברמן: לנו, לניר עם יש תביעה של מליון מאה אלף שקל, עד היום אני חייב לציין שעוד לא דיברו איתנו.
<עופר ליברמן: אתה מדבר על 4,000 שקל מקדמה, אנחנו גם את זה לא קיבלנו.
<אמנון חניה: התיקים לא טופלו ברמה של שמאי.
<עופר ליברמן: אני חושב שפה זה משהו שחייב להיות מטופל.
<עופר ליברמן: לא יכול להיות ששנה וחודש אחרי עמוד ענן, לא נקבל שקל על הדבר הזה.
<עופר ליברמן: לא יכול להיות, גם היום, כשאנחנו יושבים פה, מדי שבוע, לפחות פעם בשבוע, יש שטחים שאומרים לנו לא להיכנס לשעתיים, שלוש, כי יש ירי, על הדברים האלה אנחנו בכלל לא תובעים.
<עופר ליברמן: אבל בשבוע שיש מלחמה, ואנחנו לא יכולים להיכנס לשטחים, אני חושב שמן ההגינות, שבאמת מדינת ישראל, מבחינתי, זה משרד האוצר, מס רכוש, מדינת ישראל שתבוא ותגיד, אנחנו יודעים שנגרם לכם נזק, בואו נפצה אתכם.
<אסף עסיס: אני מגני טל, השטח שלי נמצא בחולות מבקיעים, גני טל שהיה בגוש קטיף, הפכו ממנו "גני ז"ל", אבל הוא בכל אופן הצליח להתקיים, להקים את עצמו עוד פעם, חי ובועט אפילו עם פרוטזה.
<אסף עסיס: בקיצור, אני הגשתי תביעה לפי מסלול אדום.
זבולון כלפה: איפה השטח גיאוגרפית ממוקם?
<אסף עסיס: חולות מבקיעים, זה למעשה מדרום לאשקלון, במקביל לתחנת הכוח של רוטנברג שיש לשם ירי, בדרך כלל כאשר מפקששים נופל עלינו.
<אסף עסיס: בקיצור, אני הגשתי תביעה לפי מסלול אדום, במשך 9 חודשים ראיתי שאף אחד לא מתייחס, התחלתי להרים טלפונים וללחוץ מה קורה, כי הייתי לחוץ מאוד, ובאיזשהו שלב כבר מרוב לחץ שהייתי לחוץ, הייתי מוכן לסגור לפי מסלול ירוק.
<אסף עסיס: שלחו לי הצעה מגונה של 50% ממסלול ירוק, כמובן שלא הסכמתי להצעה הזאת.
<אסף עסיס: אבל השיטה שעובדת פה, ואני מספיק שנים בחקלאות, ומספיק ארועים שעברתי, השיטה שעובדת פה היא שיטה של דחייה, ולא כמו שאמרתי, אם הפריץ ימות, הפריץ מת, מתו הרבה פריצים כבר.
<אסף עסיס: אם היום יבואו לחלק את הכסף של אותם חקלאים, מגדלי הפרות, חלק גדול מהם לא ימצאו, חלק גדול מהם כבר נטשו את החקלאות.
<אסף עסיס: אותם פקידי אוצר, פקידי מס רכוש, שחושבים שהם עושים טובה למדינה בזה שלא נותנים כסף, הם עושים נזק עצום למדינה, הרבה עסקים סגרו בגלל זה.
<אסף עסיס: כמה נזק נגרם למדינה בגלל הדחיות בתשלומים האלה.
<אסף עסיס: מקרה אחד שהבאתי דוגמה, אנחנו מגוש קטיף, פיצויי מס רכוש מ-2003, 2004, לאחר שבית משפט החליט שמגיע לנו מס רכוש דוחף לערער, והעסק במצב ערעור.
זבולון כלפה: זה כרגע לא הנושא שלנו.
<אסף עסיס: אני רוצה להראות את השיטה, שהשיטה היא דחייה של התשלומים, והדחיה הזאת היא לא חסכון למדינה, היא נזק למדינה.
<אסף עסיס: שלא נדבר על החקלאי הפרטי, האדם הבודד, אנחנו יודעים היום את המצב של החקלאות, שהמצב של החקלאות הוא יותר דומה ל"חקלמות", מאשר לחקלאות.
<אסף עסיס: להוסיף על זה, אנחנו לא יכולים להוסיף על זה נזקים שהם לא מהחקלאות הישירה, יש לנו מספיק בעיות עם פערי מטבע, יש לנו מספיק צרות, אנחנו לא צריכים את הצרה הזאת.
<אסף עסיס: התשלום צריך להיות לפי התקנות, 50% צריך להיות משולם לאחר 6% חודשים במסלול אדום, לא יכול להיות שרק אחר שנה וחודש אני מקבל הפניה של איזשהו שמאי מטעמם שלפי הפניה הזאת רואים שהשמאי או אף אחד לא קרא את התביעה שלי, כל המסמכים שהוא מבקש נמסרו כבר, זאת אומרת, שאף אחד לא הסתכל בכלל, מבקש עוד פעם את הניירות.
<אסף עסיס: זה מראה על עריצות שלטונית, זה הכול.
<אסף עסיס: אתם מדברים פה על מדינה יהודית ודמוקרטית, תהיו קודם כל דמוקרטיים עם היהודים, אחר כך תרוצו הלאה.
<ליאור קטרי: אני מסכים עם הדברים שאמרו פה כל העמיתים שלי, גם שלמה, גם אמנון.
<ליאור קטרי: אני לא רוצה לחזור על הדברים, אני רוצה אולי להגיד אותם בשפה שהיא שפת עמך אמיתית מה קורה בשטח.
זבולון כלפה: רק לפני שאתה מתחיל, תן תיאור מהצד של הוועדה החקלאית באשכול.
<ליאור קטרי: אני מרכז את הועדה החקלאית באשכול, שהיא מרכזת בעצם את הצרכים ואת כל הדברים של כל חקלאי אשכול, אני עושה את זה במשך חמש שנים, גם בעופרת יצוקה, גם בעמוד ענן, אני הייתי בתפקיד.
<ליאור קטרי: את העניינים של הפיצויים ומסלול ירוק מסלול אדום אני מלווה מתחילת הלחימה, מרגע שעורכים את הטבלאות, מה הנתונים שצריכים, אנחנו עושים את זה.
<ליאור קטרי: בעופרת יצוקה עוד הגדלנו ועשינו, פתחנו את המשרדים שלנו בפני אנשי מס רכוש, עשינו חצי מהעבודה כשהבאנו את ההצעות המלאות, כל סימון של חלקה איפה היא נמצאת, חתימות של מזכירה, חתימות של יישובים, אמרנו ובא לציון גואל, כי באמת רצינו שהדברים האלה ירוצו.
זבולון כלפה: שזה מתייחס בין המושבים לבין הקיבוצים אותו דבר.
<ליאור קטרי: זה לא אותו דבר מבחינת סוג החקלאות.
<ליאור קטרי: עלה העניין הזה של מסלול ירוק, אנחנו בשכל שלנו אמרנו בואו נרתם לעניין הזה, כי באמת, החקלאים בדרך כלל - - -
זבולון כלפה: לפשט את התהליך.
<ליאור קטרי: יצא שגם בעופרת יצוקה וגם בעמוד ענן, זה היה בקטעים באמת קשים לחקלאות, וכמו שגם אמר שלמה ואמר אמנון, החקלאים היו חנוקים כבר לפני זה.
<ליאור קטרי: זאת אומרת, הצורך בפיצויים האלה, היה צורך לזרז את העניינים.
<ליאור קטרי: אמרנו, יקבלו קצת פחות אבל יקבלו מהר.
<ליאור קטרי: אנחנו עשינו את רוב העבודה, את התוצאות ממש, תצ"א של כל יישוב עם כל החלקות, הכול היה כתוב.
<ליאור קטרי: בעופרת יצוקה עוד אמרתי לחקלאים שלי מה אתם צריכים את שלמה בכלל, מה אתם צריכים לדבר איתו, מה אתם צריכים את אמנון, תעזבו את השטויות יש לכם מסלול ירוק, 2 טפסים, 3 טפסים, תוכיחו גידולים, תביאו חשבוניות, שתילים, יבוא שמאי, יראה שהחלקות קיימות ובא לציון גואל.
<ליאור קטרי: בעמוד ענן התחלנו, בעופרת יצוקה עשינו.
<ליאור קטרי: בעמוד ענן בהתחלה עוד חשבתי שלמדנו את הלקחים כי זה לא היה כך, ותיכף אני אגיד איך זה היה.
<ליאור קטרי: בהתחלה של עמוד ענן עוד המלצתי לחקלאים לעשות את זה, ואחר כך תשאל את שני החברה האלה כמה תביעות הם מייצגים ורצים במסלול ירוק, תבין כמה זה הזוי שבמסלול ירוק, שהחקלאי היה אמור למלא טופס להגיש אותו וזה הכול.
<ליאור קטרי: אני כבר אומר לחקלאי, לך, תיקח איתך מישהו כי אתה לא יכול להתמודד עם זה.
<ליאור קטרי: עכשיו אני אגיד בשפת העם מה אני חושב שקורה פה.
<ליאור קטרי: העניין הזה של מסלול ירוק הפך לסחר סוסים, לא מלה אחרת.
<ליאור קטרי: סחר סוסים הוא הפך למסלול אדום, לא שחור ולא בטיח.
<ליאור קטרי: הוא מסלול אדום, שפשוט הגג שלו הוא כבר נקבע.
<ליאור קטרי: הגג שלו זה מה שכתוב בטבלאות, זה המקסימום שתקבל.
<ליאור קטרי: עכשיו בוא תתחיל לעשות משא ומתן שלא ענייני ולא שום דבר, ולא משנה איך יצבעו לי את זה פה.
<ליאור קטרי: אני רוצה להגיד לכם דבר אחד, האמון של החקלאים בכל המערכת, ואנחנו פה זה המערכת, אני המערכת, אתם המערכת, יואב מורג שיושב לצדכם הוא המערכת, מנהל מחוז.
<ליאור קטרי: האמון שלהם בנו הוא נפגע.
<ליאור קטרי: המשמעת של החקלאים בעיתות כאלה של לחימה הולכת ומתדרדרת, ויגרום לאחד מהשניים, או שבסבב הבא יהיו יותר פצועים וחס וחלילה הרוגים, כי אני מלווה את הפצועים האלה מחדרי מיון שהם יוצאים ועם השגריר התאילנדי, אפילו את הפעולות של העזרה הראשונה האלה, שאנשים עושים כדי שלא יהיה טוטלוס, אז או שהם לא יעשו אותם יותר, ובאמת, פעם הבאה שטחים שלמים יילכו קפוט, באמת יילכו, או שיהיו יותר פצועים, אבל המשמעת של החקלאים והאמון שלהם הולך ופחות, ואני לא יודע, צריכים לעשות פה משהו כדי ליישר קו, השיטה הזאת לא עובדת.
<אמנון חניה: אני רוצה להוסיף מלה.
<גל שלמה: אני מייצג את משפחת שלמה, שם החברה שלנו זה "יבולי שלמה", אנחנו חקלאים בסדר גודל של 10 אלף דונם, מתחיל מאשקלון ועד קריית גת.
זבולון כלפה: שעסוקים בעיקר בגידולי ירקות.
<גל שלמה: בעיקר גידולי ירקות, בשנים האחרונות גם פלחה, בין 4,000 ל-7,000 גידולי פלחה, חיטה, חומוס, וכל מיני, זה תלוי בעונות.
<גל שלמה: אנחנו מגדלים גם שטחים פתוחים, גם חממות.
<גל שלמה: אתן לך דוגמה, בשבוע שעבר, היה התחממות ברצועה, באו, שמו כיפות ברזל בתוך השטח שלי, סגרו לי את הכביש למשך 10 שעות.
<גל שלמה: כמו שאמר חברנו, אנחנו לא באים וכמו ילדים בגן שבוכים כל הזמן לגננת, תן לי את המשחק.
<גל שלמה: אני בוכה על מה שבאמת נפגעתי, לא על דבר כזה שסגרו לי הכביש ל-10 שעות, אני לא יכול לקטוף סחורה.
<גל שלמה: בינתיים יש לי הזמנות, כולל עם משרד הביטחון שזה צבא, כולל השוק הסיטונאי, כולל רשתות שיווק, אני לא יכול לקטוף.
<גל שלמה: המשאית שלי במקום בשעה חמש, מגיעה בעשר בלילה.
<גל שלמה: במקום לגמור יום עבודה נורמלי, זה אני לא מבקש, אבל אני מבקש שכנסת ישראל, או העומד בראשה, שקצת קצת - הפקידים הם יושבים, הוא יודע לשבת בשולחן פה, הוא לא יודע מה הולך בשטח.
<גל שלמה: הוא לא יודע מה זה לראות גשם, הוא לא יודע מה זה לראות שמש, הוא לא יודע מה זה לראות שטרקטור קורה לו פנצ'ר.
<גל שלמה: אנחנו עובדים בעצמנו, בידיים שלנו.
<גל שלמה: יואב מכיר אותי אישית מגיל 15, שהייתי מסתובב עם אבא שלי זכרונו לברכה, ועד היום.
<גל שלמה: זה לקום בלילות למכור את הסחורה, מזג האוויר, הכול, ברגע שמדינת ישראל באה ומפריעה לי, והיא מצווה אותי לא לצאת לעבוד, אז מי אני שאני אוכל לצאת לעבוד.
<גל שלמה: אני רוצה לצאת לעבוד, כמו להילחם במזג האוויר, בגשם, ובשמש, אבל פה אני לא יכול להילחם כי המדינה מצווה אותי, הצבא אומר לי לא לצאת לשטח, לא לקטוף, לא לעבד, לא לטפל.
<גל שלמה: נהיה לי נזק, פקידי מס הכנסה, אני קורה לזה רשות מסים, תקרא לזה מדינת ישראל.
<גל שלמה: אם אני לא משלם פנקס מקדמות מה קורה לי?
<גל שלמה: בבוקר למחרת יש לי עיקול בחשבון.
<גל שלמה: למה את זה הם יודעים לקחת, למה שצריך לתת לנו הם לא נותנים?
<עופר שלמה: אנחנו 7 אחים שעובדים יחד, וגם אנחנו סיטונאים.
<עופר שלמה: אם המשק שלי היום שמעסיק קרוב ל-100 עובדים, גם עובדים תאילנדים, יש לנו משק גדול, הקיצוץ שלנו הוא מאוד גדול.
<עופר שלמה: מתמודדים, אם התאילנדים לא היו מוכנים בבוקר לקום לעבודה – כאשר יירטו על קריית גת, פשוט היירוט היה ממש מעל החממות שלנו, התאילנדים לא רצו בבוקר לקום לעבודה.
<עופר שלמה: אני מזמין את החברים לבוא אלינו למשק, אם משק כמוני נופל, המדד של הירקות יותר מטפס למעלה.
<עופר שלמה: אני חושב שהפיצוי שמגיע לי מחזיק את המשק שאנחנו נמשיך להתקיים.
<עופר שלמה: מאות משפחות – אני שומע מפעל נסגר 25, 30, 100 עובדים, הפגנות, המדינה קמה, איך נותנים לו מענקים, איך מורידים לו במסים, כדי לעזור לו.
<עופר שלמה: מה שמגיע לנו באמת, מקשים ולא נותנים לנו.
זבולון כלפה: רשות המסים, הייתי מבקש, אם תוכלו לתת איזושהי הקדמה קצרה להבין.
זבולון כלפה: אני אומר גלויות, אני קצת הלכתי לאיבוד פה.
זבולון כלפה: כי מצד אחד הבנתי שהייתה איזושהי כוונה ליצירה של מסלול ירוק, שבעצם כשמו כן הוא.
זבולון כלפה: זאת אומרת מסלול ירוק, שהוא בעצם בא ואומר לצורך העניין, אתה מראש ציפית להרבה, תקבל פחות לפי נוסחה מסוימת, אבל זהו, נגמר הסיפור, אתה נוסע קדימה.
זבולון כלפה: לחילופין, אתה רוצה לבוא ולתבוע, כנס למסלול האדום.
זבולון כלפה: ראשית, התייחסות אחת לגבי המסלולים.
זבולון כלפה: שנית, לגבי הנושא של תשלום מקדמות, שלישית, לגבי הנושא של התקרה, יש תקרה, אין תקרה, כי לצורך העניין, בעיניי, בתור אחד שמכיר קצת את ההוויה החקלאית, יש לא מעט שותפויות כאלה ואחרות, בין אחים, בין חברים באותה אגודה, וממילא כשאתה יוצר תקרה של מליון שקל, אולי, בעיניי, בתור אדם פרטי זה נראה הרבה מאוד כסף, אבל בעיניי חקלאי שמגלגל מחזור גדול מאוד, מליון שקל לא משקף, אולי נציג אחד מתוך 4 או 6, או 10 שותפים שקמים באותה התאגדות.
זבולון כלפה: נקודה נוספת, הנושא של הטווחים.
זבולון כלפה: לכאורה אם קיימת חקלאות באזור מסוים, וקיימים נזקים בגין התוצאות, אז אני מבין על הצורך ליצור מדרגות, אבל מצד שני, לא יעלה על הדעת שלא תהיה התייחסות בעצם, זו זהה מקבילה בדרגה נמוכה יותר, נניח, מה שנקרא לטווחים היותר מרוחקים טיפה מאותו איזור איום.
זבולון כלפה: דבר אחרון, המקדמות בעצם שלובות בנושא הזה של הגדרה של לוחות זמנים.
זבולון כלפה: יש לוחות זמנים, יש איזושהי מחויבות, כי אני אומר לכם בכנות, השר לא סיפר פה, לפני מספר חודשים היינו בסיור בדרום ביחד, השר ואני, ובאותו היום היינו אמורים להגיע למושב שקף.
זבולון כלפה: יום קודם ביטלו לנו את זה, כי ביום קודם אחד החקלאים שם פשוט התאבד, בגלל מציאות כלכלית.
זבולון כלפה: אני מכיר את המציאות שם, האנשים האלה בסוף כל פרט שם מתמודד באופן מאוד מורכב עם סיטואציה מאוד מורכבת, כי מחד הוא נדרש להיות מגדל מעולה, מצד שני, מדי פעם הוא נדרש להיות גם עורך דין, הוא גם כלכלן, גם מנהל צוות עובדים, באותו זמן יש לו גם משפחה לנהל על הראש, יותר מדי כישורים לאדם אחד, לא כולם הכי מתאימים, אבל מגדלים טובים, חלקם הגדול, אני בטוח שהם מגדלים מצוינים.
זבולון כלפה: אז אם הם נדרשים גם באותו זמן לעסוק בעוד אלף ואחד דברים מסביב, אז בסוף הם לא עסוקים במשימה שלשמה בעצם הם נמצאים.
זבולון כלפה: לכן, הייתי שמח לשמוע מכם, איך התהליך הזה עובד, ולאחר מכן גם נתונים מספריים.
זבולון כלפה: כמה תביעות הוגשו בסך הכול, כמה שולמו עד היום ביחס לכל מסלול ומסלול, כמובן בהפרדה ביחס לדברים האלו.
<אמיר דהאן: כמו שביקשת, אני אתן רקע קצת מאיפה התחלנו.
<אמיר דהאן: עד 2006, כל פעם שהיה מבצעים במדינת ישראל, ארועים מלחמתיים, לא פוצו, לא היה מסלול של נזקים עקיפים.
<אמיר דהאן: נזקים עקיפים בחוק, הם מוגדרים ל-100, 120 יישובים שמוגדרים יישובי הספר.
<אמיר דהאן: פעם ראשונה שזה התחיל, זה התחיל ממלחמת לבנון השנייה.
זבולון כלפה: הגיע הזמן לעדכן חלק מהרשימה, זה במאמר מוסגר אני אומר לך.
<אמיר דהאן: יכול להיות.
<אמיר דהאן: במלחמת לבנון השנייה הוחלט פעם ראשונה על ידי מדינת ישראל לתת נזקים עקיפים, התקנו תקנות משום מקום, מעולם לא פיצינו נזקים עקיפים.